Έγγραφο απαιτήσεων εμπλεκομένων μερών (StRS)  
Stakeholders Requirements Specification

*ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011*

ΕΤΑΙΡΕΙΕΣ ΔΙΑΧΕΙΡΙΣΗΣ ΑΥΤΟΚΙΝΗΤΟΔΡΟΜΩΝ

1. Σύνοψη επιχειρησιακού περιβάλλοντος

1.1 Επιχειρησιακοί στόχοι

Οι σύγχρονοι σταθμοί διοδίων σε μεγάλους αυτοκινητόδρομους αποτελούν κάτι πολύ διαδεδομένο στη σημερινή εποχή και εμπλέκουν ένα πλήθος διαφορετικών εταιρειών. Έτσι, δημιουργείται η ανάγκη ανάπτυξης μίας εφαρμογής που να εξασφαλίζει τη διαλειτουργικότητα ανάμεσα στις εταιρείες αυτές ώστε το κάθε ηλεκτρονικό σύστημα να επιτρέπει την διέλευση με τον πομποδέκτη οποιουδήποτε άλλου. Στόχος της εφαρμογής είναι η συλλογή και η ανάλυση δεδομένων του ιστορικού διελεύσεων, από τους σταθμούς διοδίων που υπάγονται στις συνεργαζόμενες εταιρείες με σκοπό τη διευθέτηση των οφειλών μεταξύ των εταιρειών. Επιπλέον, με τα στατιστικά που θα παρέχονται από την εφαρμογή, οι εταιρείες θα μπορούν να βελτιστοποιήσουν τις στρατηγικές τους με σκοπό την αύξηση των κερδών τους.

1.2 Περίγραμμα επιχειρησιακών λειτουργιών

Οι εταιρείες διαχείρισης αυτοκινητόδρομων οφείλουν να υλοποιούν τις εξής λειτουργίες, των οποίων τα δεδομένα που παράγονται θα αποστέλλονται στην εφαρμογή μας:

* Εντοπισμός της εταιρείας πάροχο του πομποδέκτη του οχήματος
* Ανάγνωση του χρηματικού υπολοίπου του tag
* Επίτρεψη της διέλευσης του οχήματος, εφόσον το υπόλοιπο του tag είναι επαρκές
* Αύξηση του υπολοίπου ενός tag (φόρτιση) στην περίπτωση που ο πάροχός του είναι ο ίδιος με την εταιρεία στην οποία υπάγεται ο σταθμός διοδίων

Τα παραπάνω δεδομένα που παράγονται στα υποσυστήματα διαχείρισης διελεύσεων ανά εταιρεία παρέχονται στην εφαρμογή μας μέσω διεπαφών έτσι ώστε να συλλέγονται καταγραφές διελεύσεων που έχουν πραγματοποιηθεί και να διακανονίζονται οι οφειλές μεταξύ των εταιρειών. Οι διαχειριστές των αυτοκινητόδρομων έχουν επιπλέον τη δυνατότητα να ενημερωθούν από την εφαρμογή μας για τις οφειλές που τους αφορούν με τις παρακάτω λειτουργίες:

* Ενημέρωση σχετικά με τις οφειλές τους για δεδομένη χρονική περίοδο
* Προβολή κινήσεων οχημάτων με πομποδέκτη συνεργαζόμενης εταιρείας είτε σε μορφή χάρτη, είτε γραφήματος είτε πίνακα
* Στατιστικά στοιχεία που αφορούν τους λειτουργούς, όπως ποσοστό χρηστών που ανήκουν σε διαφορετικό πάροχο, συνολικά έσοδα εντός κάποιου χρονικού διαστήματος
* Δεδομένα που αφορούν ολοκληρωμένες τραπεζικές συναλλαγές

1.3 Δείκτες ποιότητας

Δείκτες ποιότητας της εφαρμογής για τις εταιρείες αυτοκινητοδρόμων αποτελούν:

* Ακρίβεια: Η εφαρμογή ανανεώνει τον διακανονισμό των οφειλών ανά όσο το δυνατόν μικρότερα χρονικά διαστήματα ώστε ο διαχειριστής να έχει ακριβέστερη εικόνα για τις πληρωμές
* Αποκρισιμότητα: Γρήγοροι υπολογισμοί και ανάκτηση πληροφοριών από τη διεπαφή της εφαρμογής
* Διαθεσιμότητα της εφαρμογής, ιδιαίτερα σε ώρες έντονης κυκλοφορίας οχημάτων και έλλειψης πρόσβασης στο διαδίκτυο
* Αριθμός συνεργαζόμενων αυτοκινητοδρόμων: Η διαλειτουργικότητα των διοδίων επιτυγχάνεται καλύτερα όταν όσο το δυνατόν περισσότερες εταιρείες συμμετέχουν στην εφαρμογή
* Αξιοπιστία στατιστικών στοιχείων για περαιτέρω ανάλυση
* Ευκολία χρήσης: Εύχρηστο και αποδοτικό περιβάλλον

1. Αναφορές - πηγές πληροφοριών

N/A

1. Έκθεση απαιτήσεων χρηστών

* Η καλή οργάνωση των στοιχείων και στατιστικών βάσει φίλτρων, ώστε να είναι πιο εύκολη η κατηγοριοποίησή τους και η εξαγωγή συμπερασμάτων από αυτά
* Επικοινωνία με τους υπεύθυνους της εφαρμογής σε περίπτωση που προκύψει κάποια βλάβη
* Ασφαλής αποθήκευση και κρυπτογράφηση των δεδομένων της εφαρμογής με backup σε περίπτωση απώλειας δεδομένων ή λόγω κάποιας κακόβουλης εισβολής στο σύστημα της εφαρμογής

1. Περιορισμοί στο πλαίσιο του έργου

Μερικοί περιορισμοί εντός της εμβέλειας των εταιρειών αυτοκινητοδρόμων είναι οι εξής:

* Η πληροφορία (οφειλές, στατιστικά) στην οποία έχει πρόσβαση μία εταιρεία αφορά τις δικές της οφειλές σε σχέση με κάποιον άλλον ώστε να τηρείται η νομοθεσία GDPR
* Ταυτοποίηση κάθε εταιρείας μέσω μοναδικού αναγνωριστικού και κωδικού πρόσβασης στην εφαρμογή
* Κάθε λειτουργός οφείλει να τροποποιήσει το δικό του υπολογιστικό σύστημα ώστε να παρέχει στη δική μας εφαρμογή τα δεδομένα που απαιτούνται

1. Παράρτημα: ακρωνύμια και συντομογραφίες

GDPR: General Data Protection Regulation

Έγγραφο απαιτήσεων εμπλεκομένων μερών (StRS)  
Stakeholders Requirements Specification

*ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011*

ΠΑΡΟΧΟΙ ΥΠΗΡΕΣΙΩΝ ΠΛΗΡΩΜΩΝ


# Σύνοψη επιχειρησιακού περιβάλλοντος

1.1 Επιχειρησιακοί στόχοι

Οι σύγχρονοι σταθμοί διοδίων σε μεγάλους αυτοκινητόδρομους αποτελούν κάτι πολύ διαδεδομένο στη σημερινή εποχή και εμπλέκουν ένα πλήθος διαφορετικών εταιρειών. Η υπάρχουσα οικονομική κατάσταση έχει καταστήσει επιτακτικό το άνοιγμα των τραπεζών σε νέες αγορές με στόχο την διεύρυνση των πελατών τους. Η συνεργασία των τραπεζών με την εφαρμογή μας θα δώσει την δυνατότητα στις εταιρείες διαχείρισης των αυτοκινητόδρομων να αποκτήσουν ρευστότητα (σε περίπτωση που δεν έχουν) για να εξοφλήσουν τις οφειλές τους μέσω δανείων που οι τράπεζες θα τους παραχωρήσουν με κάποιο τόκο. Έτσι, δημιουργείται η ανάγκη ανάπτυξης μίας εφαρμογής που να εξασφαλίζει τη διαλειτουργικότητα ανάμεσα στις εταιρείες αυτές. Μέσω των παρόχων υπηρεσιών πληρωμών θα διεκπεραιώνονται οι οφειλές μεταξύ των εταιρειών αυτοκινητοδρόμων.

1.2 Περίγραμμα επιχειρησιακών λειτουργιών

Η εφαρμογή μας θα διαθέτει στις υπηρεσίες πληρωμών πληροφορίες σχετικά με εκκρεμούσες οφειλές μεταξύ των συνεργαζόμενων εταιρειών διαχείρισης αυτοκινητοδρόμων. Έπειτα, αυτές θα αναλαμβάνουν τη διεκπεραίωση των συναλλαγών και θα ενημερώνουν την εφαρμογή μας σχετικά με την επιτυχία της συναλλαγής. Παρακάτω παρατίθεται ένα απλό Business Process Model που περιγράφει τη διαδικασία αυτή.



1.3 Δείκτες ποιότητας

* Η αξιοπιστία και η ασφάλεια, μιας και μιλάμε για οικονομικές συναλλαγές, όπου η διαρροή δεδομένων ή η λανθασμένη διαχείριση των συναλλαγών (για παράδειγμα χρέωση χωρίς μείωση του οφειλόμενου υπόλοιπου) αποτελεί σοβαρό μειονέκτημα και λόγος για κάποιον να μην χρησιμοποιήσει ξανά την εφαρμογή
* Συνεχής διαθεσιμότητα των δεδομένων των οφειλών έτσι ώστε να μπορεί ανά πάσα στιγμή η τράπεζα να διεκπεραιώσει οφειλές
* Μη δυνατότητα διαγραφής ολοκληρωμένων συναλλαγών από την βάση δεδομένων μας χωρίς την κατάλληλη δικαιοδοσία

1. Αναφορές - πηγές πληροφοριών

N/A

1. Έκθεση απαιτήσεων χρηστών

* Η εφαρμογή να παρέχει έγκυρα δεδομένα στους παρόχους υπηρεσιών πληρωμών ώστε να εκτελούνται ομαλά οι συναλλαγές
* Ασφαλής και εύκολη πρόσβαση και πλοήγηση στο σύστημα

1. Περιορισμοί στο πλαίσιο του έργου

Μερικοί περιορισμοί εντός της εμβέλειας των παρόχων υπηρεσιών πληρωμών είναι οι εξής:

* Τα στοιχεία στα οποία έχει πρόσβαση μια τράπεζα αφορούν αποκλειστικά οφειλές τις οποίες καλείται να πραγματοποιήσει ώστε να τηρείται η νομοθεσία GDPR
* Ταυτοποίηση κάθε παρόχου υπηρεσιών πληρωμών μέσω μοναδικού αναγνωριστικού και κωδικού πρόσβασης στην εφαρμογή

1. Παράρτημα: ακρωνύμια και συντομογραφίες

GDPR: General Data Protection Regulation

Έγγραφο απαιτήσεων εμπλεκομένων μερών (StRS)  
Stakeholders Requirements Specification

*ΠΡΟΣΑΡΜΟΓΗ ΤΟΥ ΑΝΤΙΣΤΟΙΧΟΥ ΕΓΓΡΑΦΟΥ ΤΟΥ ΠΡΟΤΥΠΟΥ ISO/IEC/IEEE 29148:2011*

ΥΠΟΥΡΓΕΙΟ ΜΕΤΑΦΟΡΩΝ

# Σύνοψη επιχειρησιακού περιβάλλοντος

1.1 Επιχειρησιακοί στόχοι

Οι σύγχρονοι σταθμοί διοδίων σε μεγάλους αυτοκινητόδρομους αποτελούν κάτι πολύ διαδεδομένο στη σημερινή εποχή και εμπλέκουν ένα πλήθος διαφορετικών εταιρειών. Λόγω της μεγάλης κινητικότητας που υπάρχει στους αυτοκινητόδρομους, προκύπτει η ανάγκη εποπτείας της κίνησης των οχημάτων σε αυτούς και καταγραφής των διελεύσεων των οχημάτων από τους σταθμούς διοδίων των διαφορετικών εταιρειών.

1.2 Περίγραμμα επιχειρησιακών λειτουργιών

Το Υπουργείο Μεταφορών έχει την δυνατότητα να συνδεθεί – αποσυνδεθεί στην εφαρμογή μας και να λάβει από αυτήν συγκεκριμένα στατιστικά. Συγκεκριμένα, αυτά αφορούν την προβολή κινήσεων οχημάτων με πομποδέκτη που ανήκει σε συνεργαζόμενη εταιρεία είτε σε μορφή χάρτη, είτε γραφήματος είτε πίνακα, ποσοστά χρήσης κάθε σταθμού διοδίων, υπολογισμός ωρών αιχμής περιοχών οδικού δικτύου κ.λπ.

1.3 Δείκτες ποιότητας

* Ακρίβεια και αξιοπιστία στατιστικών στοιχείων τα οποία λαμβάνει το Υπουργείο Μεταφορών από την εφαρμογή μας για περαιτέρω ανάλυση
* Διαθεσιμότητα της εφαρμογής ανά πάσα στιγμή και ειδικά σε ώρες κυκλοφοριακής συμφόρησης
* Ευκολία χρήσης: Εύχρηστο και αποδοτικό περιβάλλον
* Παρουσίαση στατιστικών σε διάφορα γραφήματα (π.χ. pie charts, ιστογράμματα)

1. Αναφορές - πηγές πληροφοριών

N/A

1. Έκθεση απαιτήσεων χρηστών

* Επικοινωνία με τους υπεύθυνους της εφαρμογής σε περίπτωση που προκύψει κάποια βλάβη
* Η καλή οργάνωση των στοιχείων και στατιστικών, ώστε να είναι πιο εύκολη η κατηγοριοποίησή τους και η εξαγωγή συμπερασμάτων από αυτά

1. Περιορισμοί στο πλαίσιο του έργου

* Ταυτοποίηση του Υπουργείου Μεταφορών μέσω μοναδικού αναγνωριστικού και κωδικού πρόσβασης στην εφαρμογή
* Τα δεδομένα στα οποία έχει πρόσβαση το Υπουργείο Μεταφορών να μην περιέχουν ευαίσθητα δεδομένα των οχημάτων και των λειτουργών ώστε να τηρείται η νομοθεσία GDPR

1. Παράρτημα: ακρωνύμια και συντομογραφίες

Ν/Α